CELEX: 22019D0342
Language: hu
Date: 2019-02-08 00:00:00
Title: Az EGT Vegyes Bizottság 21/2019. határozata (2019. február 8.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2019/342]

28.2.2019   
               
               
                  HU
               
               
                  Az Európai Unió Hivatalos Lapja
               
               
                  L 60/34
               
            
         AZ EGT VEGYES BIZOTTSÁG 21/2019. HATÁROZATA
         (2019. február 8.)
         az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2019/342]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A kártyaalapú fizetési műveletek bankközi jutalékairól szóló, 2015. április 29-i (EU) 2015/751 európai parlamenti és tanácsi rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás IX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a 31j. pont (2014/17/EU európai parlamenti és tanácsi irányelv) után a következő ponttal egészül ki:
            
               
                           „31k.
                        
                        
                           
                              32015 R 0751: Az Európai Parlament és a Tanács (EU) 2015/751 rendelete (2015. április 29.) a kártyaalapú fizetési műveletek bankközi jutalékairól (HL L 123., 2015.5.19., 1. o.).
                           A rendelet rendelkezéseit e megállapodás alkalmazásában a következő kiigazításokkal kell értelmezni:
                           
                                       a)
                                    
                                    
                                       A 3. cikk (2) bekezdésének b) pontjában szereplő »2015. június 8-án« dátumon az EFTA-államok esetében »a 2019. február 8-i 21/2019 EGT vegyes bizottsági határozat hatálybalépésének napján« értendő.
                                    
                                 
                                       b)
                                    
                                    
                                       A 16. cikk (2) bekezdésében szereplő »2016. december 9-ig« dátumon az EFTA-államok esetében »a 2019. február 8-i 21/2019 EGT vegyes bizottsági határozat hatálybalépése után egy évig« értendő.”
                                    
                                 
                     
         
         
            2. cikk
            Az (EU) 2015/751 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. február 9-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. február 8-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 123., 2015.5.19., 1. o.
         
         
            (*1)  Alkotmányos követelmények fennállását jelezték.